इस अध्ययन में जिन वाहन इंजनों को शामिल किया गया है उनका उपयोग दिल्ली की सड़कों पर चलने वाले वाहनों में काफी समय से किया जा रहा है। इनमें बीएस-2, बीएस-3 और बीएस-4 जैसे विभिन्न इंजन शामिल हैं, जिनमें अलग-अलग ईंधनों पेट्रोल, डीजल और सीएनजी का उपयोग किया जाता है। शोधकर्ताओं ने इन इंजनों का परीक्षण किया है और इनसे उत्सर्जित होने वाले कणों को एकत्रित करके उनका भौतिक, रासायनिक एवं जैविक विषाक्तता का विश्लेषण किया है।